ΓΡΑΠΤΗ ΕΡΩΤΗΣΗ E-2388/02

υποβολή: Antonio Tajani (PPE-DE) προς την Επιτροπή

(2 Αυγούστου 2002)

Θέμα: Βεβήλωση των εβραϊκών τάφων στο νεκροταφείο Verano στη Ρώμη

Στις 18 Ιουλίου 2002, ημερομηνία που συνέπιπτε με την ενάτη του μηνός Av, ημέρα πένθους του εβραϊκού ημερολογίου, βεβηλώθηκαν περισσότεροι από σαράντα τάφοι στο νεκροταφείο Verano, στη Ρώμη. Το ποταπό αυτό επεισόδιο, που προκάλεσε τη βαθιά αγανάκτηση ολόκληρης της πόλης, αποτέλεσε, εξάλλου, την, μετά από χρόνια στη Ρώμη, επιστροφή μιας αντισημιτικής επίθεσης η σοβαρότητα της οποίας προκαλεί ανησυχία.

Ποιες πρωτοβουλίες σκοπεύει να αναλάβει η Επιτροπή μετά τη βάρβαρη αυτή βεβήλωση στο νεκροταφείο Verano;

Ποιες θα είναι οι παρεμβάσεις της Επιτροπής για την πρόληψη και την αντιμετώπιση της μακράς σειράς αντιεβραϊκών επιθέσεων, που, πριν από τη Ρώμη, είχαν πλήξει το Στρασβούργο, τη Μασσαλία και τις Βρυξέλλες·

Ποια μέτρα θα λάβει η Επιτροπή για να καταπολεμήσει την ανόητη αυτήποκουλτούρα η οποία, συγχέοντας το μίσος κατά των Εβραίων με τη δαιμονοποίηση του κράτους του Ισραήλ, οδηγεί σε επονείδιστα επεισόδια, όπως αυτό στη Ρώμη·

Είναι σε θέση η Επιτροπή να επαληθεύσει την ύπαρξη μιας προγραμματισμένης στρατηγικής και τυχόν διεθνών διασυνδέσεων των αντισημιτικών οργανώσεων·

Απάντηση του κ. Vitorino εξ ονόματος της Επιτροπής

(20 Σεπτεμβρίου 2002)

Η Επιτροπή καταδικάζει σθεναρά κάθε μορφή βίας που πηγάζει από ρατσισμό, ξενοφοβία ή αντισημιτισμό και συνιστά κατάφορη παραβίαση των δικαιωμάτων του ανθρώπου και των θεμελιωδών δικαιωμάτων επί των οποίων στηρίζεται η Ένωση και τα οποία είναι κοινά σε όλα τα κράτη μέλη. Η Επιτροπή επαναλαμβάνει τη δέσμευσή της για την καταπολέμηση, με κάθε μέσο που προβλέπεται στις συνθήκες, των φαινομένων ρατσισμού, ξενοφοβίας και αντισημιτισμού.

Σχετικά, η Επιτροπή επιθυμεί ναπενθυμίσει ότι δεν έχει αρμοδιότητα όσον αφορά την απόδοση δικαιοσύνης στα κράτη μέλη, και ότι η ποινική δίωξη των συμβάντων που αναφέρει το Αξιότιμο Μέλος του Κοινοβουλίου, εφόσον θεωρείται ενδεικνυόμενη,πάγεται στην αρμοδιότητα των δικαστικών αρχών των κρατών μελών.

Στα συμπεράσματα της 25ης και 26ης Απριλίου 2002 για την καταπολέμηση του ρατσισμού, του αντισημιτισμού και της ξενοφοβίας, το Συμβούλιοπενθύμισε ότι είναι αναγκαίο να γίνει προσέγγιση των εθνικών νομοθεσιών σε ότι αφορά τον ρατσισμό και την ξενοφοβία, μεριμνώντας ότι τηρούνται οι θεσμικοί κανόνες και οι αρχές της τήρησης των δικαιωμάτων του ανθρώπου και των θεμελιωδών δικαιωμάτων, καιπογράμμισε τη σημασία του σχέδιου απόφασης-πλαίσιο για την καταπολέμηση του ρατσισμού και της ξενοφοβίας πουπέβαλε η Επιτροπή τον Νοέμβριο 2001(1) και ευρίσκεταιπό συζήτηση στο Συμβούλιο.

Εξάλλου, η Επιτροπή ενέκρινε ήδη σημαντικές πράξεις για την καταπολέμηση του ρατσισμού και της ξενοφοβίας και για την ευαισθητοποίηση του πληθυσμού έναντι αυτών των προκλήσεων σε τομείς όπως η απασχόληση, η μεταναστευτική πολιτική και το άσυλο, η στήριξη των προσφύγων, η εκπαίδευση, η έρευνα και οι εξωτερικές σχέσεις.

Τέλος, το ευρωπαϊκό παρατηρητήριο φαινομένων ρατσισμού και ξενοφοβίας έχει να διαδραματίσει σημαντικό ρόλο όσον αφορά την ευαισθητοποίηση της κοινής γνώμης και τη διάδοση των βέλτιστων πρακτικών στα κράτη μέλη.

(1) COM(2001)664 τελικό, ΕΕ C 75 E της 26.3.2002.